|  |  |
| --- | --- |
| **Tantárgy neve: Demográfia és települések****Kód: NOT\_FD117K2** | **Kreditszáma: 2** |
| A tanóra típusa[[1]](#footnote-1): **ea**. / szem. / gyak. / konz. és száma: **2** |
| A számonkérés módja (koll. / gyj. / egyéb[[2]](#footnote-2)): **koll.** |
| A tantárgy tantervi helye (hányadik félév): **4** |
| Előtanulmányi feltételek *(ha vannak)*:**-** |
| **Tantárgy-leírás**: az elsajátítandó ismeretanyag és a kialakítandó kompetenciák tömör, ugyanakkor informáló leírása |
| Tantárgy leírása: A társadalomföldrajz két fontos részterületének ismeretanyagát, s az egész Földön érvényes folyamatait, azok törvényszerűségeit tekinti át: demográfiai folyamatok és jelenségek a Földön, azok regionális különbségei és hatásai. A települések kialakulásának és fejlődésének feltételei, eloszlásuk a Földön, nagyságrendi és funkcionális szerkezetük. Településtípusok, település-agglomerációk, településhierarchia. A nagyvárosok belső szerkezete. Urbanizáció. A városfejlődés szakaszai a főbb témák.Tematika:* A népességföldrajz tárgya, feladata. A Föld népességének növekedése, területi különbségek, okok.
* Az első és második demográfiai forradalom. A népességrobbanás és következményei, élelmezési gondok. A népesedési problémák megoldásának lehetőségei.
* A népesség belső mozgásai, szerkezeti változásai. A kormegoszlás és változásai, foglalkozási és osztálytagozódás, képzettségi és kulturális színvonal alakulása. A nemek aránya.
* A népesség térbeli rendje és mozgásai. Interkontinentális, országok közötti, országon belüli népességmozgások.
* A Föld népességének fajták, nyelvek, vallások szerinti megoszlása.
* A településföldrajz tárgya, feladata. A települések fogalma és fajtái.
* A települések kialakulására és fejlődésére ható földrajzi és társadalmi tényezők.
* Településtípusok. Falvak, szórványtelepülések.
* Városok kialakulása és fejlődése, a modern urbanizáció szakaszai.
* A városok funkcionális belső tagozódása (városszerkezet).
* Agglomeráció és szuburbanizáció, a nagyvárosok válsága.
* A városok funkcionális típusai, osztályozásuk a népességszám alapján.
* A városok funkciói és vonzáskörzetük.
* A települések térbeli rendje, a településhálózat.

Kompetenciák:A társadalom és környezet kapcsolata. A földi ökorendszer teherbíró képessége és a népességszám gyarapodása. A népességnövekedés területi különbségei. A népesség szerkezeti változásai, foglalkozási megoszlása és a migráció területi eltérései. A Föld népességének kulturális és vallási tagolódása. A települések kialakulásának természeti és gazdasági okai. Településtípusok és megoszlásuk kontinensenként. Településhálózat. A városok funkcionális belső tagolódása. Agglomerációk és szuburbanizáció. Élhető városok, városökológiai gondok. |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) |
| **Kötelező irodalom:**Becsei József (2004): Népességföldrajz. Ipszilon Kiadó Kft. 204 p. ISBN 9638574860Beluszky Pál (2004): Magyarország településföldrajza, általános rész Dialóg Campus Kiadó Bp. Pécs, 568 p. ISBN: 9789639542013Kovács Zoltán (2010): Népesség- és településföldrajz. – ELTE Eötvös Kiadó Bp., 239 p. ISBN 978963463908 4**Ajánlott irodalom:** Enyedi György (1988): A városnövekedés szakaszai. Bp. 115 p. ISBN 963 641 956 6.Livi Bacci, Massimo (1999): A világ népességének rövid története Osiris Bp, 268 p. ISBN: 9633795478Tóth József (szerk.) (2001): Általános társadalomföldrajz I. Dialóg Campus Kiadó Bp., Pécs. 486 p. ISBN 963 9123 41 7 |
| **Tantárgy felelőse** (*név, beosztás, tud. fokozat*)**: Dr. Patkós Csaba PhD** |
| **Tantárgy oktatásába bevont oktató(k),** ha vannak(*név, beosztás, tud. fokozat*)**: Dr. Patkós Csaba PhD** |

1. N**ftv. 108. §** 37. *tanóra*: a tantervben meghatározott tanulmányi követelmények teljesítéséhez az oktató személyes közreműködését igénylő foglalkozás (előadás, szeminárium, gyakorlat, konzultáció), amelynek időtartama legalább negyvenöt, legfeljebb hatvan perc. [↑](#footnote-ref-1)
2. pl. évközi beszámoló [↑](#footnote-ref-2)